Diari Oficial de la Generalitat Valenciana


Sumari del DOGV 5446, del 08-02-2007 (2007/1479)

Bases per a la provisió per mitjà de concurs oposició d'una plaça de funcionari de l'Ajuntament de la Pobla de Farnals, pertanyent al grup A, escala d'administració especial, subescala tècnica, arquitecte superior, corresponent a l'oferta d'ocupació pública per a l'any 2001, 2002 i 2003.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/1479


Data del document
:   30-01-2007

Organisme emissor
:   Ajuntament de la Pobla de Farnals

Tipus de document
:   Convocatòria

Descriptors 

:   * Pobla de Farnals, la
    * concurs administratiu
    * administració local
    * professió de l'urbanisme
    * oferta d'ocupació

Bases específiques per a la selecció d'una plaça d'arquitecte superior, torn lliure.  
1. Objecte de la convocatòria  
És objecte de la present convocatòria la provisió en propietat d'una plaça d'arquitecte de l'escala d'administració especial, subescala: tècnica, classe: superior, grup A de titulació de l'article 25 de la Llei 30/1984, de 2 d'agost, amb una dedicació del 80%. La plaça convocada serà proveïda per mitjà de concurs oposició.  
2. Requisits dels aspirants  
Per a ser admesos a la realització de les proves selectives els aspirants hauran de reunir els següents requisits en la data en què acabe el termini de presentació d'instàncies:  
a) Tindre la nacionalitat espanyola o la d'un dels estats membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regula esta matèria   
b) Estar en possessió del títol d'Arquitecte Superior o estar en condicions d'obtindre'l en la data en què acabe el termini de presentació d'instàncies.  
c) No patir cap malaltia ni cap defecte físic que impedisca l'exercici de les corresponents funcions.  
d) Tindre complits 18 anys.  
e) No haver sigut separat, per mitjà d'expedient disciplinari, del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.  
3. Forma i termini de presentació d'instàncies. Drets d'examen  
Les instàncies per a prendre part en la present convocatòria es dirigiran a l'alcalde president d'este Ajuntament. Les instàncies es presentaran en el Registre General de l'Ajuntament de la Pobla de Farnals o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
Per a la presentació d'instàncies s'utilitzarà el model que figura com a annex III. Les sol·licituds hauran d'acompanyar-se de la documentació que acredite els mèrits en la fase de concurs. La documentació que es presente a este efecte haurà de ser l'original o còpia degudament compulsada.  
La taxa per drets d'examen és de cent euros (100 Euros), que podran fer-se efectius en la tresoreria municipal o per mitjà d'ingrés en el compte bancari 0093 0375 75 8469222059, obert a nom de l'Ajuntament de la Pobla de Farnals en el Banco de Valencia. El justificant de pagament de la taxa haurà de presentar-se unit a la sol·licitud de participació en el procés selectiu.  
4. Admissió dels aspirants  
Per a ser admesos a les proves selectives bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies i que hagen abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. La dita resolució es publicarà en el Butlletí Oficial de la Província de València i al tauler d'anuncis de l'Ajuntament. Contra esta resolució podran presentar-se reclamacions en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es farà pública per mitjà de la seua inserció al tauler d'anuncis de la corporació.  
En el supòsit de no presentar-se cap reclamació, les llistes provisionals esdevindran automàticament definitives, i es farà constar esta circumstància en la resolució de l'Alcaldia.  
No obstant això, els errors de fet podran esmenar-se en qualsevol moment, d'ofici o a petició de l'interessat.  
En la resolució per la qual s'aproven les llistes es determinarà el lloc, data i hora de la celebració del primer exercici de l'oposició.  
5. Tribunal qualificador  
El tribunal qualificador tindrà la composició següent:   
President: l'alcalde o membre de la corporació en qui delegue.  
Secretari: el de la corporació o funcionari/ària d'esta en qui delegue, que actuarà com a fedatari públic, i, a més com a vocal.  
Vocals:  
- Un regidor designat per l'Alcaldia (este vocal haurà de posseir titulació igual o superior a l'exigida per a l'accés a la plaça convocada).  
- Un representant de la Comunitat Autònoma Valenciana designat per esta (arquitecte superior o semblant).  
- Un representant de l'Escola Tècnica Superior d'Arquitectura (arquitecte superior o semblant).  
- Un representant dels funcionaris designat per l'alcalde a proposta dels delegats de personal dels/de les funcionaris/àries (este vocal haurà de posseir titulació igual o superior a l'exigida per a l'accés a la plaça convocada)  
- Un representant dels organismes sindicals representats en este Ajuntament (arquitecte superior o semblant).  
El tribunal invitarà als grups municipals que nomenen un representant del grup en qualitat d'observador.   
En la resolució per la qual es nomenen expressament els membres del tribunal es designaran els membres suplents.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents. El tribunal resoldrà qualsevol dubte que puga plantejar-se en l'aplicació i interpretació de les bases d'esta convocatòria.  
Els membres del tribunal hauran d'abstindre's i podran ser recusats per les persones interessades quan concórrega en ells algunes de les circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
El tribunal tindrà la categoria primera de les recollides en l'annex IV del Reial Decret 462/2002, de 24 de maig, a efectes d'indemnitzacions per assistències.   
6. Calendari  
La data, hora i lloc de celebració del primer exercici de les proves selectives s'anunciarà en la publicació de la resolució definitiva que aprove la llista d'admesos i exclosos a què es referix la norma quarta anterior.  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el BOP. Estos anuncis hauran de fer-se públics pel tribunal al tauler d'anuncis de la corporació amb 24 hores d'antelació al començament d'estes si es tracta del mateix exercici o de 48 si es tracta d'un nou exercici. En tot cas, des de la conclusió d'un exercici fins al començament del següent no podran transcórrer menys de 72 hores ni més de 45 dies naturals.  
Es podran reduir els terminis indicats si ho proposa el tribunal i accepten tots els aspirants o fóra sol·licitat per estos, tot això per unanimitat. Açò es farà constar en l'expedient.  
7. Orde d'intervenció dels aspirants. Identificació  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants en aquells exercicis que no puguen realitzar-se conjuntament es determinarà per mitjà de sorteig previ, i es farà públic el resultat d'este amb una antelació de 48 hores abans de l'inici de l'exercici en qüestió.  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.  
8. Concurs oposició  
A) Fase d'oposició.  
Primer exercici. Obligatori i eliminatori.  
Este exercici puntuarà de 0 a 10 punts, i serà necessari per a superar-lo obtindre una puntuació mínima de 5 punts. Consistirà a contestar un qüestionari de preguntes que poden formular-se tipus test sobre els temes de les matèries comunes (annex I) de les presentes bases, durant un temps màxim d'una hora. Només una de les respostes possibles serà vàlida. Les preguntes en blanc no es puntuaran. Les preguntes contestades erròniament descomptaran puntuació d'acord amb la formula següent:  
Resultat = encerts-(errors/3) x 10  
 Nombre de preguntes  
Segon exercici. Obligatori i eliminatori.  
Este exercici es puntuarà de 0 a 10 punts, i serà necessari per a superar-lo obtindre una puntuació mínima de 5 punts. Consistirà a desenvolupar per escrit, durant un temps màxim de tres hores, dos temes comuns per a tots els aspirants, que seran determinats pel tribunal que establirà els seus enunciats que estaran relacionats amb les matèries específiques (annexos II). Una vegada conclosa la prova, els exercicis s'introduiran en un sobre tancat i quedaran sota la custòdia del tribunal qualificador, que cridarà els opositors, individualment, per a la lectura pública de l'exercici. Cada un dels temes exposats es qualificarà de 0 a 10 punts i es procedirà a calcular la mitjana dels dos, encara que per a calcular la mitjana, cap dels temes haurà de tindre una qualificació igual o inferior a 3 punts.  
Tercer exercici. Obligatori i eliminatori.  
Es qualificarà de 0 a 10 punts, i serà necessari un mínim de 5 punts per a superar-lo. Consistirà en la realització de dos supòsits pràctics relacionats amb la part de matèries específiques (annex II) del programa de la convocatòria i dirigides a apreciar la capacitat dels aspirants per a realitzar les funcions pròpies del lloc de treball, segons indicacions que farà el tribunal. La duració màxima serà de tres hores. Cada un dels supòsits plantejats es qualificarà de 0 a 10 punts i es procedirà a calcular la mitjana dels dos supòsits plantejats, encara que per a calcular la mitjana, cap dels supòsits haurà de tindre una qualificació igual o inferior a 3 punts.  
Quart exercici. Obligatori i no eliminatori.  
Consistirà a traduir un text del castellà al valencià i un altre del valencià al castellà, en un temps màxim de 30 minuts, puntuable amb un màxim de 2 punts.  
B) Fase de concurs.  
Barem per a la valoració de mèrits.  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs.  
La valoració de mèrits s'ajustarà a les regles següents:  
1. Titulacions acadèmiques. Puntuació màxima 1 punt.  
Es valora de la forma següent:  
- Títol doctor: 0,50 punts  
- Títol superior diferent de l'exigit: 0,50 punts  
El títol que constituïx requisit per a l'accés a la plaça no serà objecte de valoració.  
2. Expedient acadèmic i projecte de fi de carrera.   
Per a valorar este apartat es tindrà en compte la nota mitjana de l'aspirant que s'obtindrà per mitjà de la suma de la nota mitjana del seu expedient acadèmic i de la nota del seu projecte de fi de carrera, la qual cosa es justificarà per mitjà de certificat/s acadèmic/s en què haurà de constar la nota mitjana obtinguda en la carrera d'Arquitectura i la nota del projecte de fi de carrera. No serà objecte de puntuació l'expedient/s acadèmic/s i els projecte/s de fi de carrera de l'aspirant corresponent/s a titulacions diferents de la d'Arquitectura.  
La puntuació serà la següent:  
Nota mitjana fins a 6: 0,50 punts  
Nota mitjana fins a 7: 1 punt  
Nota mitjana fins a 8: 1,50 punts  
Nota mitjana fins a 10: 2 punts  
La puntuació màxima d'este apartat serà de 2 punts.  
3. Cursos de formació i perfeccionament.  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública, o amb les funcions a exercir, convocats o organitzats per instituts o escoles oficials de l'administració, universitats, Inem, Generalitat Valenciana o altres comunitats autònomes, col·legis oficials i altres entitats de caràcter o interés públic, sempre que en este últim cas estiguen homologats per l'Institut Valencià de l'Administració Pública.  
La valoració de cada curs s'efectuarà d'acord amb l'escala següent:  
a) Cursos sobre temes generals de l'administració pública:  
Duració Puntuació  
15 o més hores 0,50 punts  
50 o més hores 1,00 punt  
100 o més hores 2,00 punts  
b) Cursos sobre temes específics de la professió, realitzats en els últims 5 anys:  
Duració Puntuació  
15 o més hores 1,00 punt  
50 o més hores 2,00 punts  
100 o més hores 3,00 punts  
La puntuació màxima dels apartats a) i b) no podrà excedir els 3 punts.  
4. Coneixement del valencià:   
La puntuació s'atorgarà en funció dels següents títols de la Junta Qualificadora de Coneixements del Valencià:  
Puntuació  
Oral 0,40 punts  
Grau elemental 0,90 punts  
Grau mitjà 1,40 punts  
Grau superior 1,80 punts  
Podrà acreditar-se igualment este mèrit, i es puntuarà amb 0,90 punts, si els interessats aporten algun dels documents següents:  
- Títol de Batxillerat o equivalent cursat a la Comunitat Valenciana o certificació, expedida per l'òrgan competent, en què es faça constar que s'han superat les assignatures en valencià.  
- Títol de l'Escola Oficial d'Idiomes corresponent al tercer curs de coneixements de valencià.  
En cap cas es podrà acumular la puntuació d'esta última opció a la que corresponga a qualsevol dels graus de coneixements que establix la Junta Qualificadora, excloent-se entre si una puntuació i un altra.  
La puntuació màxima d'este apartat serà d'1,80 punts.  
5. Servicis prestats en l'administració o empresa privada  
Es valorarà a raó de 0,1 punts per mes complet de servicis en actiu en l'administració en què s'hagen exercit funcions d'arquitecte. S'acreditarà per mitjà de certificació emesa per la secretaria de l'administració que corresponga.  
Es valorarà a raó de 0,05 punts per mes complet de servicis prestats com a arquitecte per compte propi o aliena -sense tindre per empresari l'administració-.  
Esta circumstància s'acreditarà per mitjà de certificació col·legial, i relació de projectes en el període, si es tracta d'exercici lliure. Si es tracta de servicis prestats per compte d'altri, haurà d'aportar-se còpia del contracte de treball i vida laboral emesa per la Tresoreria General de la Seguretat Social.  
La valoració d'este aparatat no podrà excedir els 4 punts.  
6. Entrevista personal realitzada pel tribunal  
En l'entrevista es valoraran els aspectes formatius i curriculars dels aspirants que es troben relacionats amb les funcions de la plaça convocada, i es valorarà especialment l'especialitat en urbanisme.  
La puntuació màxima d'este apartat serà d'1 punt  
7. Relació d'aprovats  
Finalitzades les proves selectives el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'òrgan competent, remetent, així mateix, l'acta de l'última sessió, sense que es puga declarar que ha superat el present procediment selectiu un nombre d'aspirants superior al de places convocades.  
En cas d'empat es resoldrà a favor de qui haguera obtingut major puntuació, segons el següent orde:  
1) De qui haguera obtingut major puntuació en el segon exercici de l'oposició.  
2) De qui haguera obtingut major puntuació en el tercer exercici de l'oposició.  
3) De qui haguera obtingut major puntuació en el primer exercici de l'oposició.  
8. Presentació de documents  
Els aspirants aprovats, si n'hi ha, proposats pel tribunal, hauran d'aportar davant de la corporació, en el termini de 20 dies naturals des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.  
Els que dins del termini indicat, i excepte cas de força major, no presentaren la documentació, o d'esta es deduïra que no tenen algun dels requisits exigits, no podran ser nomenats funcionaris, i es donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.   
La plaça no ocupada per l'aspirant que no presente la documentació quedarà vacant.  
Els aspirants aprovats hauran de sotmetre's, prèviament a l'obtenció de la condició de funcionari, a un reconeixement mèdic pels servicis mèdics que s'assenyalen per l'Ajuntament a fi de comprovar que estos no patixen cap malaltia ni cap defecte físic que els impedisca l'exercici de les funcions corresponents a la plaça per a la qual han sigut proposats.  
Qui tinguera la condició de funcionari públic estarà exempt de justificar les condicions i requisits ja acreditats per a obtindre el seu anterior nomenament o designació, excepte el de reconeixement mèdic previ, havent de presentar únicament certificat de ministeri, organisme o corporació de qui depenguen, acreditant la seua condició i la resta de circumstàncies que consten en el seu expedient personal   
9. Nomenament  
Complits els requisits precedents s'efectuarà el nomenament dels aspirants proposats, els qui hauran de prendre possessió del càrrec en el termini de 30 dies, a comptar de l'endemà de la notificació del nomenament.  
10. Incidències  
El tribunal queda autoritzat per a resoldre els dubtes que es presenten i per a interpretar les bases d'esta convocatòria i prendre els acords necessaris per al bon orde del procés selectiu.  
11. Normativa i recursos  
11.1. La convocatòria es regirà, en el no previst per estes bases, per la normativa bàsica estatal sobre la funció pública que conté la Llei 30/1984, de 2 d'agost, per la Llei 7/1985, de 2 d'abril, Reguladora de les Bases de Règim Local, pel text refós de les disposicions legals vigents en matèria de règim local, aprovat per Reial Decret Legislatiu 781/86, de 18 d'abril; pel Reial Decret 896/1991, de 7 de juny; Reial Decret 364/1995, de 10 de març, així com per la normativa autonòmica valenciana sobre funció pública, Text Refós de 24 d'octubre de 1995; Decret 33/1999, de 9 de març, i la resta de normes reglamentàries.  
11.2. La present convocatòria, les seues bases i tots els actes administratius que es deriven d'estes i de l'actuació del tribunal podran ser impugnats pels interessats en els casos i formes establides en la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú.  
12. Publicació  
Les presents bases es publicaran en el BOP i l'anunci de la convocatòria en extracte en el Boletín Oficial del Estado.  
ANNEX I  
Temari matèries comunes  
Tema 1. La Constitució Espanyola de 1978: estructura i contingut. Drets i deures fonamentals. La seua garantia i suspensió.  
Tema 2. Les Corts Generals: composició, atribucions i funcionament. Òrgans dependents de les Corts Generals: el Tribunal de Comptes i el Defensor del Poble.  
Tema 3. El govern i l'administració en la Constitució. La Llei 50/1997, de 27 de novembre, del Govern, òrgans centrals i òrgans territorials.  
Tema 4. Organització territorial de l'estat. Principis generals. Les comunitats autònomes. Distribució de competències. L'administració de l'estat: organització central.  
Tema 5. Els estatuts d'autonomia: el seu significat. L'Estatut d'Autonomia de la Comunitat Valenciana.  
Tema 6. El règim local espanyol. La seua evolució històrica. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local.  
Tema 7. El municipi: concepte i elements. La configuració del municipi en la Constitució. El terme municipal. La població.  
Tema 8. L'organització municipal: principis fonamentals. Classes d'òrgans. Competències.  
Tema 9. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.  
Tema 10. El servici públic en l'esfera local: peculiaritats dels distints modes de gestió. Iniciativa pública en l'activitat econòmica: pressupostos, requisits i procediments.  
Tema 11. Personal al servici de les entitats locals. Funcionaris de carrera d'administració local. Funcionaris interins. Personal eventual i laboral.  
Tema 12. Drets i deures dels funcionaris. Règim disciplinari. Responsabilitat civil i penal dels funcionaris.  
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.  
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.  
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públic i del Procediment Administratiu Comú. Els subjectes. Les fases del procediment administratiu: iniciació, ordenació, instrucció i terminació.  
Tema 16. Els recursos administratius. Conceptes. Principis generals. Interposició. Suspensió de l'execució. Audiència als interessats. Resolució. Classes: recursos d'alçada. Recurs potestatiu de reposició. Recurs extraordinari de revisió.  
Tema 17. Recursos de les hisendes locals. Classificació: ingressos de dret públic i ingressos de dret privat. Especial referència a les taxes i contribucions especials. Impostos municipals: concepte i classificació.  
Tema 18. Pressupostos de les entitats locals. Principis. Integració i documents de què consten. Procés d'aprovació del pressupost local. Execució i liquidació del pressupost.  
ANNEX II  
Temari matèries específiques  
Tema 19. La Llei 38/1999, de 5 de novembre, d'Ordenació de l'Edificació. Disposicions generals. Agents de l'edificació. Responsabilitats i garanties.  
Tema 20. Llei 3/2004, de 30 de juny, de la Generalitat, d'Ordenació i Foment de la Qualitat de l'Edificació (LOFCE). Objecte i àmbit d'aplicació de la llei. Qualitat de l'edificació. El procés de l'edificació  
Tema 21. El Codi Tècnic de l'Edificació (CTE). Objecte. Àmbit d'aplicació. Contingut. Documents reconeguts en el CTE. Condicions generals per al compliment del CTE. Condicions del projecte. Condicions en l'execució de les obres. Condicions de l'edifici.  
Tema 22. El Codi Tècnic de l'Edificació (CTE). Exigències bàsiques de seguretat estructural (SE). Document bàsic seguretat estructural (DB-SE).   
Tema 23. El Codi Tècnic de l'Edificació (CTE). Document bàsic accions en l'edificació (DB-SE-AE). Document bàsic fonaments (DB-SE-C). Document bàsic acer (DB-SE-A). Document bàsic fàbrica (DB-SE-F). Document bàsic fusta (DB-SE-M).   
Tema 24. El Codi Tècnic de l'Edificació. Exigències bàsiques de seguretat en cas d'incendi (SI). Document bàsic en cas d'incendi (DB-SI). Exigències bàsiques de seguretat d'utilització (SU). Document bàsic de seguretat d'utilització (DB-SU). Exigències bàsiques de salubritat (HS). Document bàsic de salubritat (DB-HS). Exigències bàsiques d'estalvi d'energia (HE). Document bàsic d'estalvi d'energia (DB-HE). Exigències bàsiques de protecció enfront del soroll (HR). Norma bàsica de l'edificació NBE-CA-88 condicions acústiques en els edificis.  
Tema 25. El formigó: dosificació, additius, tipus i propietats. Instrucció de formigó estructural (EHE).  
Tema 26.El control de la qualitat en l'edificació. Tipus de laboratoris. Assajos.  
Tema 27. Norma de construcció sismo-resistent: part general i edificació (NCSE-94). Generalitats. Regles de disseny i prescripcions constructives. Compliment i control de l'aplicació de la norma.  
Tema 28. Accessibilitat i barreres arquitectòniques.   
Tema 29. Les normes d'habitabilitat i disseny de vivendes existents en l'àmbit de la Comunitat Valenciana.  
Tema 30. Les normes d'habitabilitat i disseny de vivenda de nova planta en l'àmbit de la Comunitat Valenciana.  
Tema 31. Les vivendes de protecció pública. Normativa reguladora.  
Tema 32. Disposicions mínimes en matèria de seguretat i salut en les obres de construcció. Objectius. Definicions. L'estudi de seguretat i salut i l'estudi bàsic de seguretat i salut, obligatorietat i contingut.  
Tema 33. El Pla de Seguretat i Salut en el Treball. Principis generals aplicables al projecte d'obra durant l'execució de l'obra. Obligacions dels diferents agents intervinents en l'execució de l'obra. El llibre d'incidències.  
Tema 34. Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques. Àmbit d'aplicació. Disposicions comunes als contractes de les administracions públiques.  
Tema 35. Requisits per a contractar amb l'administració. La capacitat i solvència de les empreses.  
Tema 36. La classificació o registre d'empreses. Suspensió de les classificacions. Registre Oficial d'Empreses Classificades.  
Tema 37. El contracte d'obres: classificació de les obres. El projecte d'obres, el seu contingut i responsabilitat. Supervisió de projectes. Replantejament del projecte.  
Tema 38. Procediments d'adjudicació del contracte d'obres: El procediment obert, el procediment restringit i el procediment negociat.  
Tema 39. Execució del contracte d'obres. Potestats de l'administració: especial referència a la potestat de modificació. Drets i obligacions dels contractistes. Terminis d'execució, pròrrogues.  
Tema 40. La revisió de preus en el contracte d'obres. La clàusula contractual de revisió. Cessió de contractes i subcontractes. Responsabilitats.  
Tema 41. Extinció del contracte d'obres. Causes i efectes. Especial referència a l'incompliment del contractista. Recepció i liquidació de les obres.  
Tema 42. Contracte de concessió d'obres públiques. Execució de les obres per la pròpia administració: supòsits.  
Tema 43. Els contractes de consultora i assistència, especial referència als contractes d'elaboració de projectes.  
Tema 44. La Llei 6/1998, de 13 d'abril, sobre Règim del Sòl i Valoracions. Principis generals. Valoració urbanística del sòl. Criteris generals. Valoració dels terrenys segons el tipus de sòl  
Tema 45. La Llei 16/2005, de 30 de desembre, de la Generalitat Valenciana, Urbanística Valenciana: principis generals. El Reglament d'Ordenació i Gestió Territorial i Urbanística, aprovat per Decret 6772006, de 12 de maig, del Consell: estructura del Llibre II Ordenació i Gestió Urbanística.  
Tema 46. Plans d'acció territorial. Objecte, determinacions i abast.  
Tema 47. Plans generals. Objecte, determinacions i abast.   
Tema 48. Documentació dels plans generals  
Tema 49. Planejament i estàndards urbanístics.  
Tema 50. Tramitació i aprovació dels plans generals  
Tema 51. Efectes de l'aprovació dels plans generals i suspensió de llicències  
Tema 52. Modificació del planejament.  
Tema 53. Document de justificació de la integració territorial  
Tema 54. Plans parcials, classes, estàndards, documentació i tramitació.  
Tema 55. Plans de reforma interior, determinacions, documentació, classes i tramitació.  
Tema 56. Plans especials, funció, determinacions i documentació. Els estudis de detall.  
Tema 57. Cèdula territorial d'urbanització  
Tema 58. El catàleg de béns i espais protegits.  
Tema 59. Ordenació estructural.  
Tema 60. Ordenació detallada.  
Tema 61. Àrees de repartiment. Definició, criteris de delimitació, càlcul de l'aprofitament tipus.  
Tema 62. Transferències d'aprofitament. Reserves d'aprofitament  
Tema 63. Programa per al desenvolupament d'actuacions integrades. Objecte i subjecte responsable del seu desenvolupament.  
Tema 64. Documentació dels programes per al desenvolupament de les actuacions integrades.  
Tema 65. Procés de tramitació d'un programa d'actuació integrada.  
Tema 66. Legitimació per a formular programes d'actuació integrada i iniciatives per a l'aprovació i adjudicació d'un PAI.  
Tema 67. Programes en sòl urbà. Programes d'actuació aïllada.  
Tema 68. Adjudicació d'un programa d'actuació integrada, criteris i actuacions prèvies, formalització del contracte.  
Tema 69. Drets i garanties dels propietaris i facultats de l'urbanitzador.  
Tema 70. Cessió, resolució i caducitat dels programes d'actuació integrada.  
Tema 71. Registre de programes i agrupacions d'interés urbanístic.  
Tema 72. El cost de les obres d'urbanització. Els projectes d'urbanització. El benefici empresarial de l'urbanitzador i les despeses de gestió.  
Tema 73. Reparcel·lació, definició, classes i principis reguladors.  
Tema 74. Contingut, determinacions i efectes de la reparcel·lació  
Tema 75. Les indemnitzacions. Criteris de valoració. Normativa aplicable. Valoració de les edificacions. Cultius. Arrendaments. Drets reals i concessions administratives, valoració de les diferències d'adjudicació.  
Tema 76. L'expropiació forçosa. Concepte, elements, requisits previs a l'expropiació i necessitat ocupació dels béns o adquisició de drets.  
Tema 77. Preu just d'expropiació. Criteris i normes de valoració segons la Llei d'Expropiació Forçosa.  
Tema 78. La Llei 10/2004, de 9 de desembre, de la Comunitat Valenciana, sobre el Sòl no Urbanitzable. Classificació del sòl no urbanitzable i les seues distintes categories. Règim del sòl no urbanitzable. Drets i deures dels propietaris.   
Tema 79. Declaració d'interés comunitari en el sòl no urbanitzable. Cànon d'ús i aprofitament. Termini de vigència, documentació, procediment, contingut.  
Tema 80. Activitat administrativa de control de la legalitat urbanística: parcel·lacions.  
Tema 81. Activitat administrativa de control de la legalitat urbanística: llicències d'edificació  
Tema 82. Intervenció de l'administració en el deure edificar i rehabilitar.  
Tema 83. Deure de conservació d'immobles i declaració de ruïna.  
Tema 84. Protecció de la legalitat urbanística.  
Tema 85. Infraccions i sancions urbanístiques.  
Tema 86. Patrimoni públic del sòl i patrimoni municipal del sòl. El dret de superfície.  
Tema 87. La Llei 4/2004, de 30 de juny, d'Ordenació del Territori i Protecció del Paisatge.  
Tema 88. El Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell: estructura del Llibre I Ordenació i Gestió del Territori.  
El Decret 120/2006, d'11 agost, del Consell, pel qual s'aprova el Reglament de Paisatge de la Comunitat Valenciana  
Tema 89. El Pla General d'Ordenació Urbana del municipi de la Pobla de Farnals. Contingut. Normativa específica de les distintes zones d'ordenació.  
Tema 90. Els plans parcials vigents en el municipi de la Pobla de Farnals: pla parcial del sector 1 residencial, pla parcial del sector 2 residencial, pla parcial del sector 3 industrial.  
La Pobla de Farnals, 30 de gener de 2007.- L'alcalde: José Vte Sanchis Marqués.